Қобда ауданы

Қобда ауданы — Ақтөбе облысының солтүстік-батысындағы әкімшілік-аумақтық бөлініс. 1929 жылы құрылған. Жер аумағы 14 мың км². Аудан орталығы – Қобда ауылы.

 Географиялық орны 
Аудан оңтүстігінде Ойыл, Темір, шығысында Мәртөк, Алға, батысында Батыс Қазақстан облысының Шыңғырлау, Қаратөбе аудандарымен, солтүстігінде Ресей Федерациясымен шектеседі.

 Жер бедері 
Қобда ауданының жерінің басым бөлігі үстіртті жазық, оңтүстік-батыс бөлігі төбелі-белесті, мұнда әктас, сазды тақтатастан құралған Ақшатау тауы (абсолюттік биіктігі 245 м), оңтүстігінде Әбді тауы (304 м) орналасқан. Ауданның ең биік жері - Құмсай ауылынан оңтүстік-батыста орналасқан тау (324 м). Шығысы мен оңтүстігі бұйратты. Жер қойнауынан құрылыс материалдары барланған.

 Климаты  
Климаты тым континеттік, қаңтар айының жылдық орташа температурасы -14-16°С, шілдеде 22-24°С. Жауын-шашынның жылдық орташа мөлшері 250-300 мм.

 Топырағы, өсімдіктері мен жануарлар дүниесі 
Жері негізінен карбонатты қызғылт қоңыр топырақты, оңтүстігінде қиыршықты бозғылт қоңыр топырақты. Үлкен Қобда өзенінің аңғарында шалғынды қоңыр топырақ қалыптасқан. Өсімдік жамылғысы қара жусан аралас бетеге, қызғылт қау, боз, т.б. әр түрлі ксерофитті шөптерден тұрады. Жануарлардан - қасқыр, түлкі, қоян, борсық, қарсақ, сарышұнақ, суыр; құстардан - дуадақ, тырна т.б. мекендейді.

 Халқы 
 1939  1959  1970  1979  1989Ресей империясы, КСРО халық санақтары  1999  2009ҚР халық санақтары   2021 25113  25804  35258  21052  36865  27636  19591  18282
Тұрғындар саны 18623 адам (2019). Ұлттық құрамы: қазақтар (81,92%), орыстар (10,53%), басқалары (7,55%).

 Әкімшілік бөлінісі 
Аудан аумағындағы 31 елді мекен 16 ауылдық әкімшілік округке біріктірілген: 
 Әкімшілік бірлік Орталығы Елді мекендері Халқы (2021)  Ақырап ауылдық округі Ақырап ауылы 1 607  Бегалы ауылдық округі Бесқұдық ауылы 1 1000  Бестау ауылдық округі Бестау ауылы 1 483  Бұлақ ауылдық округі Әлия ауылы 2 1163 Жарсай ауылдық округі Жарсай ауылы 3 589  Жарық ауылдық округі Жарық ауылы 4 469  Жиренқопа ауылдық округі Жиренқопа ауылы 1 577  Иманғали Білтабанов ауылдық округі Иманғали Білтабанов ауылы 3 768  Исламғали Құрманов ауылдық округіБегәлі ауылы 2 625  Қобда ауылдық округі Қобда ауылы 2 6093  Қызылжар ауылдық округі Қызылжар ауылы 2  490 Өтек ауылдық округі Өтек ауылы 2  419  Сарыбұлақ ауылдық округі Сарыбұлақ ауылы 1 502  Сөгәлі ауылдық округі Көк үй ауылы 3 369  Талдысай ауылдық округі Талдысай ауылы 1 903  Терісаққан ауылдық округі Терісаққан ауылы 2  949 

 Ірі елді мекендері 
 Атауы  Халқы (2021) Қобда (Новоалексеевка)  5943 Әлия (Алпайсай)  1011 Бесқұдық (Калиновка)  1000 Талдысай  903 Терісаққан (Успеновка)  636 Ақырап  607 Жиренқопа  577 И. Білтабанов (Хабаловка)   534 Сарыбұлақ  502

 Ауыл шаруашылығы 
Ауыл шаруашылығына жарамды жерінің аумағы 1,357 млн га, егістік 67,5 мың га, шабындық 18 мың га, жайылым 119,6 мың га (2009). Аудан жерімен Орал-Ақтөбе, Мәртөк-Ойыл автомобиль жолдары өтеді.Қазақстан табиғаты:Энциклопедия / Бас ред. Б.Ө.Жақып. - Алматы:" Қазақ энциклопедиясы" ЖШС, 2011. Т.З. - 304 бет. ISBN 9965-893-64-0 (Т.З.), ISBN 9965-893-19-5

 Дереккөздер 



Санат:Қобда ауданы